Stephen King 
Lumea Plajei 


Fednava ASN/29 căzu din înaltul cerului şi se zdrobi. După 
cîtva timp, doi oameni se strecurară afară din botul ei cräpat 
asemenea creierilor dintr-o teastä sfărimată. Se depärtarä 
puţin şi apoi se opriră, cu căştile atîrnîndu-le de braţele lăsate 
aruncind o privire locului în care nimeriseră. 

Era ca o plajă care nu avea nevoie de un ocean, fiind 
propriul ei ocean, o mare sculptată în nisip, instantanee alb- 
negru ale unei mări îngheţate cu valuri si adincituri si alte 
creste şi văi. 

Dune. 

Scunde, prăpăstioase, domoale, incretite. Tăioase ca lama 
unui cuţit, netede ca o cîmpie, altele, neregulate, păreau 
dune îngrămădite peste dune, dominouri de dune de nisip. 

Dune. Dar nici un ocean. 

Văile ce se căscau în adinciturile dintre dune şerpuiau în 
labirinte întunecate ca ale şoarecilor. Dacă cineva s-ar fi uitat 
cu atenţie la acele linii strimbe îndeajuns de mult i s-ar fi 
părut în cele din urmă că desluşeşte cuvinte scrise cu negru, 
întinse peste dunele albe. 

- Băga-mi-aş, zise Shapiro. 

- Las-o baltă, spuse Rand. 

Shapiro voi deodată să scuipe, aproape scuipă, dar se 
răzgîndi în ultima clipă. Priveliştea obsedantă a nisipurilor atit 
de întinse îl făcuse să se răzgindească. Poate că nu era exact 
momentul cel mai potrivit să-şi risipească umezeala. Pe 
jumătate îngropată în nisip, ASN/29 încetase brusc să mai 
semene cu o pasăre muribundă: aducea mai curînd cu o tigvă 
care se spärsese dezvâăluindu-şi putreziciunea dinăuntru. 
Fusese şi un incendiu. Rezervoarele de combustibil de la 
tribord explodaseră pînă la ultimul. 

- Păcat de Grimes, zise Shapiro. 

- Mda, privirea lui Rand rătăcea însă peste marea de nisip 
aţintită spre îndepărtata linie a orizontului la care revenea 
mereu. 

Era într-adevăr mare păcat de Grimes. Grimes murise. Acum 


Grimes nu era altceva decit o îngrămădeală de hălci mai mari 
şi mai mici, în magazia de la pupă. Shapiro se uitase şi-şi 
spusese: 

- Arată de parcă Dumnezeu s-ar fi hotărît să-l mänince pe 
Grimes şi după ce şi-a dat seama că nu e deloc gustos l-a 
vomitat afară. Ceea ce fusese prea mult chiar şi pentru 
propriul stomac al lui Shapiro. Priveliştea aceea, plus vederea 
dinţilor lui Grimes imprästiati pe podeaua magaziei. 

Acum Shapiro aştepta ca Rand să scoată ceva cit de cit 
inteligent din el, dar Rand rămăsese tăcut. Ochii lui Rand 
fixau dunele urmărind şerpuirile ca nişte arcuri de ceas ale 
văilor şi adincurilor lor. 

- Hei! Izbucni în cele din urmă Shapiro. Şi acum ce facem? 
Grimes e mort, deci tu comanzi acum. Ce ne facem? 

- Să facem? Ochii lui Rand se mişcau înainte şi înapoi, înainte 
şi înapoi peste nemişcarea dunelor. Un vînt uscat şi uşor 
încreţea gulerul cauciucat al costumului. Dacă n-ai o minge 
de volei, habar n-am. 

- Ce-ai zis? ` 

- Nu asta trebuie să faci pe o plajă? Intrebă Rand. 

- Să joci volei? 

Shapiro trăsese multe sperieturi în spaţiu, iar cînd izbucnise 
incendiul aproape că intrase în panică, dar acum uitîndu-se la 
Rand i se părea că aude murmurul încă nedesluşit al unei 
terori prea mari pentru a putea fi înţeleasă. 

- E mare, spuse pe un ton visător Rand şi pentru un moment 
Shapiro crezu că Rand se referă la propria lui frică. 

- O plajă al naibii de lungă. O chestie ca asta poate să 
meargă pînă la infinit. Ai putea merge sute de mile cu o 
planşă de surf sub un braţ şi-ar fi ca şi cum nu te-ai fi 
deplasat, doar nişte urme de paşi în spatele tău. Dacă te-ai 
opri în loc pentru 5 minute pînă şi cele şase sau şapte urme 
din spatele tău s-ar şterge. 


- Ai apucat să scoţi vreun relevment! topografic înainte de a 
ne prabusi? 

Rand era şocat îşi spuse. Rand era şocat, dar nu era nebun. 
O să-i dea o pilulă dacă trebuie. lar dacă Rand continuă să 
bată cîmpii avea să-i facă o injecție. 

- Ai apucat să vezi... 

Rand îi aruncă o scurtă privire. 

- Ce? 

Zone verzi. Asta avusese de gind să-i spună, în continuare. 
Suna ciudat ca un citat din Psalmi şi nu putea s-o spună. 
Vintul îi înecase vocea cu un sunet ca de argint lovit. 

- Ce? Întrebă Rand din nou. 

- Compscan! Compscanul! Tipa Shapiro. Ai auzit vreodată de 
Compscan, puturosule? Cu ce seamănă locul ăsta? Unde e 
oceanul care trebuie să mărginească plaja asta nenorocită? 
Unde-s lacurile? Unde-i zona de verdeață din apropierea lor? 
În ce direcţie? Unde-i capătul plajei? 

- Capătul? Oh! Nu se termină niciodată. Fără spaţii verzi, fără 
piscuri înzăpezite. Asta e o plajă în căutarea unui ocean, 
amice. Dune şi dune şi dune şi fără capăt. 

- Bine, dar ce ne vom face cu apa? 

- Nu putem face nimic. 

- Nava... e făcută praf. 

- Nu zău, Sherlock! 

Shapiro tăcu. Momentul era unul din acelea în care dacă nu 
taci devii isteric. Avea o presimţire - mai degrabă o 
certitudine - că dacă-l apucă isteria Rand va continua să stea 
şi să se zgiiască la dune pînă cînd Shapiro avea să rezolve 
situaţia sau nu. 

Cum poţi să-i spui unei plaje care nu se mai termină? La 
naiba, o chestie ca asta se cheamă deşert. Pe bune dacă nu-i 
cel mai mare şi mai căcăcios deşert din univers. 


1 Unghi în planul orizontal format de o direcţie de referinţă și direcţia 
unui punct oarecare, reprezentat printr-un astru, printr-un obiect 
terestru sau de pe mare. 


Încă-i mai răsuna în cap răspunsul lui Rand: „Nu zău, 
Sherlock!”. 

Shapiro aşteptă puţin în spatele lui Rand ca acesta să-şi 
revină, să facă ceva. După un răstimp răbdarea i se duse 
dracului. Se lăsă să alunece şi se rostogoli în jos pe flancul 
dunei, pe care se cätäraserä pentru a arunca o privire în jur. 
Simti cum nisipul încearcă să-i înghită încet cizmele. Vreau să 
te sug aici jos, Bill, îşi imagină el nisipul vorbindu-i. lar vocea 
uscată şi seacă ce rostea cuvintele era ca a unei femei 
bätrine, dar încă foarte vinjoase. Vreau să te sug chiar aici jos 
şi să te Imbrätisez tare... tare... de tot. 

Asta îi amintea de felul în care obişnuia, în copilărie, el şi 
prietenii să facă poante läsindu-i pe alţii să se îngroape în 
nisip pînă la git. Atunci era haios, acum îl îngrozea. Aşa că 
înăbuşi acea voce - nu acum era timpul de depănat amintiri, 
Cristoase, nu - şi o porni prin nisip cu salturi mărunte, lovind 
apăsat nisipul, încercînd, inconştient, să distrugă perfecțiunea 
simetriei pantelor şi suprafeţelor nisipului. 

- Unde te duci? Pentru prima dată vocea lui Rand avea o 
intonatie de îngrijorare şi de trezire la realitate. 

- Baliza, spuse Shapiro. O să-i dau drumul. Eram pe o rută 
cartografiată oficial. O să stea acolo să calculeze vectori. E 
doar o chestiune de timp. Ştiu că şansele sînt de rahat, dar 
poate că va veni cineva înainte. 

- Baliza s-a dus dracului, îl întrerupse Rand. S-a întîmplat 
cînd ne prăbuşeam. 

- Poate că se poate repara, îi aruncă Shapiro peste umăr. 

Pe cînd se strecură înăuntru prin sas deja se simţea ceva 
mai bine, în ciuda mirosurilor - căblăraie prăjită şi un damf 
iute de freon. Isi spuse că se simţea mai bine deoarece 
avusese ideea cu baliza de avarie. Indiferent cît de şubredă îi 
părea speranţa, baliza îi oferea totuşi una. De fapt, nu gîndul 
balizei îi imbunätätise starea de spirit; dacă Rand spusese că 
era stricată, atunci probabil că aşa şi era. Da nu mai putea 
suporta vederea dunelor - nu mai putea vedea acea plajă 


uriaşă fără de sfîrșit. Asta îl făcuse să se simtă mai bine. Cînd 
ajunse din nou pe culmea primei dune asudind şi gifiind, cu 
timplele pulsîndu-i în căldura uscată, Rand încă mai era acolo 
şi privea şi privea şi privea. Trecuse o oră. Soarele se afla 
exact deasupra lor. Faţa lui Rand era udă de transpiratie. 
Strălucirile ei îi peria sprincenele. Picături i se scurgeau în jos 
către obraji, asemenea unor lacrimi. Altele i se prelungeau 
peste fibrele gitului şi mai departe, în interiorul gulerului 
costumului de protecţie ca nişte picături de ulei din 
măruntaiele unui android. 

„Puturosul, se gîndi Shapiro scuturat de un fior. lisuse, arăta 
- nu ca un android, ci ca un drogat ce tocmai şi-a înfipt în git 
un ac baban.” 

Deci Rand n-avusese dreptate. 

- Rand? 

Nici un răspuns. 

- Baliza nu era stricată. 

Ceva sclipi în ochii lui Rand. Apoi se goliră din nou atintiti 
asupra munţilor de nisip, îngheţaţi, aşa-i crezuse Shapiro la 
început, dar credea că totuşi se mişcă. Vintul era la fel. Se vor 
mişca. Peste un timp. Peste decenii sau secole ei se vor... Ei 
bine. Vor merge. Nu aşa li se spune dunelor de pe plajă? 
Nisipuri mişcătoare? | se părea că ştia asta încă din copilărie. 
Sau din şcoală. Sau din altă parte, dar ce dracu mai conta 
acum? 

Acum vedea un riulet firav de nisip croindu-şi drum pe 
flancul uneia dintre dune. Aproape că-l auzea, auzea ceea ce 
gîndea. _ 

Sudoarea proaspătă pe ceafă. In regulă, era atins de aripa 
nebuniei. Cum să nu fie? Era un loc dur, locul ăsta, foarte dur. 
lar Rand părea că nu-şi dă seama de asta... sau că nu-i păsa. 

- Avea ceva nisip in ea, emițătorul era spart, dar trebuie că 
mai erau peste 60 de rezerve în cutiile cu de toate ale lui 
Grimes. 

Oare măcar mă aude? 


- Habar n-am cum a pătruns nisipul înăuntru, dar ea era 
exact acolo unde trebuie să fie. În magazia din hală cu trei 
sasuri închise între ea şi exterior, dar... 

- Of, păi nisipul pătrunde peste tot. Intră în orice. Ti minte 
cînd copil fiind te duceai la plajă, Bill? Veneai acasă şi maică- 
ta urla la tine pentru că lăsai nisip peste tot. Nisip pe 
canapea, nisip pe masa din bucătărie, nisip la picioarele 
patului? Nisip de plajă este... 

Făcu nişte gesturi vagi şi arboră zimbetul ăla visător, 
neliniştitor... ... Ubicuu?. 

-.. da n-a stricat-o deloc, continuă Shapiro. Sistemul 
energetic de avarie e cuplat şi am conectat baliza la el. Mi-am 
pus căştile şi timp de un minut am cerut o probă de sistem pe 
cincizeci de parseci. Sunete ca un hirjiit de fierăstrău. E mai 
bine decit tot ceea ce puteam spera. 

- Nimeni nu va veni. Nici măcar Beach Boys. Beach Boys sînt 
morţi de peste opt mii de ani. Bine ai venit la Surf-City, Bill. 
Surf-City fără surf. 

Shapiro se zgii la dune. Se întrebă de cît timp zăcea nisipul 
ăsta aici. Un trilion de ani? Un cvintilion? A fost oare vreodată 
viaţă pe-aici? 

Oare chiar dotată cu niţică inteligenţă? Riuri? Locuri verzi? 
Oceane cu plaje adevărate în loc de deşert? Shapiro stătea 
lîngă Rand si se gindea la asta. Vintul blind îi zburlea părul. Si 
dintr-o dată fu sigur că acele lucruri existaseră şi chiar că-şi 
putea imagina aşa cum ar fi trebuit să se fi sfirşit totul. 

Retragerea lentă a oraşelor pe măsură ce rezervele de apă şi 
zonele umede erau mai întîi presărate, apoi acoperite cu o 
crustă si în cele din urmă astupate şi inghitite de nisipul 
lacom. 

Putea să vadă strălucirea maronie a aluviunilor şi noroiului, 
lucioase ca nişte piei de focă la început, estompindu-se pe 
măsură ce se întindeau mai departe şi mai departe, dincolo 


2 (Care se află) în același timp în două sau mai multe locuri. (Care este) 
în orice loc, peste tot. 


de estuarele riurilor, mai departe şi mai departe, pînă se 
Intilneau unele cu altele. Parcă vedea noroiul lucios ca o piele 
de focă devenind mlaştini pline cu trestie, apoi nisipuri 
umede, iar în final nisipuri albe şi mişcătoare. 

Putea să vadă munţii tocindu-se ca nişte creioane ascuţite, 
zăpada topindu-se pe măsură ce nivelul crescînd al nisipului îi 
îneca sub valuri de căldură. Parcă vedea ultimele cîteva 
piscuri înţepînd cerul ca nişte degete ale unor oameni 
îngropaţi de vii; îi vedea acoperiţi şi uitaţi imediat de către 
aceste dune mai mult decît stupide. Cum le spusese Rand? 
Ubicue. 

Dacă tocmai ai avut o vedenie, Billy băiete, a fost o vedenie 
a dracului de îngrozitoare. 

Oh, da nu, nu era. Nu era îngrozitoare. Era chiar paşnică; la 
fel de liniştită ca un somn de după amiază. Ce poate fi mai 
paşnic decît o plajă? Alungă aceste ginduri. Il ajuta şi faptul că 
se uita înapoi spre navă. 

- Nu va veni nici o cavalerie, spuse Rand. Nisipul ne va 
acoperi şi după un timp noi vom fi nisipul, iar nisipul va fi noi. 
Surf-City fără surf. Te-ai prins, Bill? 

lar Shapiro era îngrozit, tocmai pentru că se prinsese. Nu 
puteai să nu vezi toată grămada aia de dune fără să nu te 
prinzi. 

- Băga-mi-aş picioarele... spuse. 

Şi se întoarse în navă. Ascunzindu-se de plajă. 


Amurgul veni în sfîrşit. Exact momentul cînd pe orice plajă - 
o plajă adevărată - se presupune că laşi deoparte mingea de 
volei, îţi tragi pantalonii peste slip şi-ţi scoţi cîrnăciorii şi 
berea.. Nu e încă timpul de giugiuleală, dar aproape. Timpul 
să te pregăteşti de giugiuleală. 

Cîrnăciorii şi berea nu fuseseră prevăzute în magaziile 
ASN/29. 

Shapiro îşi petrecu tot restul după-amiezii îmbuteliind cu 
grijă toată apa rămasă pe navă. Folosind un portovac ca să 


aspire tot ce se scursese din conductele sparte ale sistemului 
de aprovizionare al navei şi băltea pe podea. Se ocupă pînă şi 
de puţinul rămas pe fundul containerului de apă zdrobit al 
sistemului hidraulic. Nu scăpă din vedere nici micul cilindru 
din interiorul sistemului de purificare al aerului care recircula 
aerul din magazie. 

In cele din urmă, intră în cabina lui Grimes. 

Grimes tinuse cîţiva peştişori aurii într-un rezervor sferic 
construit special pentru condiţii de imponderabilitate. 
Rezervorul fusese construit dintr-un plastic nepolimerizat 
incasabil şi supravietuise prăbuşirii. Peştişorii de aur ca şi 
proprietarul lor - nu fuseseră incasabili. Pluteau într-un norişor 
de un portocaliu palid înspre virful sferei care ajunsese pe sub 
cuşeta lui Grimes împreună cu trei perechi de indispensabili 
foarte jegosi şi jumătate de duzină de cuburi holografice 
porno. 

Tinu puţin globul-acvariu. Privindu-i fix interiorul. „Ah, bietul 
Yorik, îl cunoşteam bine”, spuse dintr-o dată şi rise strident şi 
indiferent. Apoi luă plasa pe care Grimes o ţinea pe noptieră 
şi o introduse în rezervor. Scoase peştii şi apoi se întrebă ce 
să facă cu ei. După un timp îi luă şi-i duse la patul lui Grimes 
şi ridică perna. 

Era nisip dedesubt. Azvirli cu indiferenţă peştii, iar apoi turnă 
grijuliu apa in bidonul pe care-l folosea drept colector. 
Bineînţeles că va trebui purificată. Dar chiar dacă n-ar fi 
funcţionat filtrele, se gîndi că numai peste cîteva zile n-ar mai 
avea nici un fel de ezitare în a bea apă de acvariu doar pentru 
că putea conţine ceva solzi pierduţi şi puţin căcăţel de peşte. 

Purifică apa, o împărţi şi-i duse lui Rand ratia înapoi pînă pe 
creasta dunei. Rand era tot acolo de parcă nu s-ar fi mişcat 
niciodată. 

- Rand, ţi-am adus portia ta de apă. Desfăcu fermoarul de pe 
pieptul costumului şi strecură recipientul plat din plastic 
înăuntru. Era cît pe ce să închidă fermoarul cînd Rand îi 
îndepărtă mîna cu violenţă. Scoase recipientul. Pe una din 


feţe era înscris: RECIPIENT PROVIZII NAVA CLASA ASN CL. 

23196755; STERIL PÎNĂ LA DEISIGILARE. Bineînţeles că acum 
sigiliu era rupt; Shapiro trebuise să umple sticlele într-un fel. 

- Am purificat. 

Rand îşi desfăcu degetele. Bidonul căzu în nisip cu un 
zgomot uşor. 

- N-o vreau. 

- Nu o... Rand, ce-i cu tine? lisuse Hristoase, ai de gînd să 
termini o dată? 

Rand nu răspunse. 

Shapiro se aplecă şi culese recipientul 23196755. Curăţă 
gräuntii de nisip intraţi prin adincituri ca nişte microbi mari şi 
dolofani. 

- Ce se întîmplă cu tine? Repetă Shapiro. E şocul? Crezi că 
asta e? Pentru că-ţi pot da o pastilă... sau o injecție. Dar nu 
mă deranjează să-ţi spun că: începe să mă apuce şi pe mine. 
Nu faci altceva decit să stai acolo uitindu-te la patru sute de 
mile de nimic! Este nisip! Doar nisip! 

- E o plajă, spuse Rand visător. Vrei să facem castel de nisip? 

- OK, bine, spuse Shapiro. Mă duc să iau un ac şi o fiolă de 
Yellow Jack. Dacă vrei să te porţi ca un puturos blestemat am 
să te tratez ca atare. 

- Dacă încerci să-mi injectezi ceva, ar fi bine să te mişti 
repede cînd ai să te furişezi prin spatele meu, spuse cu 
blindete Rand. Altfel o să-ţi rup braţul. 

Putea s-o facă şi pe-asta. Shapiro, astrogatorul, cîntărea 
numai 140 de livre şi avea numai 5,5 picioare. Lupta corp la 
corp nu era specialitatea lui. Mormăi o înjurătură şi o luă 
înspre navă cu bidonul lui Rand. 

- Cred că e viu, spuse Rand. De fapt, chiar sînt sigur de asta. 

Shapiro privi în spate, la el, iar apoi, din nou, înspre dune. 
Apusul le filigranase cu aur crestele netede, întinse, un 
filigran ce se umbrea uşor spre negrul de abanos al văilor; pe 
duna următoare abanosul trecea din nou în auriu. De la auriu 
la negru. De la negru la auriu. Auriu la negru şi negru la auriu 


şi auriu la... 

Shapiro clipi repede de cîteva ori, iar apoi îşi frecă ochii cu 
mîna. 

- De citeva ori am simţit cum duna pe care stau mi s-a 
mişcat sub picioare, îi spuse Rand lui Shapiro. Se mişcă foarte 
uşor. E ca şi cum ai simţi venirea fluxului. O simt. li poţi simţi 
mireasma în aer şi e sărată. 

- Eşti nebun, spuse Shapiro. 

Era atit de îngrozit încît simţea cum creierul i se transformă 
în sticlă. Rand nu răspunse. Ochii îi căutau ceva dincolo de 
dunele ce variau de la auriu la negru, la auriu la negru, în 
amurg. Shapiro se întoarse la navă. Rand rămase pe dună 
toată noaptea şi ziua următoare. 

Shapiro privea afară şi-l văzu. Rand îşi scoase costumul care 
aproape fusese acoperit de nisip. Doar o minecä rămăsese 
afară uitată şi imploratoare. Nisipul de deasupra şi de 
dedesubtul ei îi amintea lui Shapiro de o pereche de buze ce 
sug cu aviditate ştirbă o bucăţică moale. Shapiro simţi o 
dorinţă nebună de a se cätära pe flancul dunei şi de a salva 
costumul lui Rand. 

Nu o făcu. 

Stătu în cabina sa aşteptind nava de salvare, Mirosul de 
freon dispăruse. Fusese înlocuit de mirosul mult mai puţin 
plăcut al corpului pe cale de descompunere al lui Grimes. 

Nava de salvare nu veni în acea zi, nici în acea noapte şi nici 
în cea de a treia zi. 

Într-un fel sau altul nisipul apăruse în cabina lui Shapiro, deşi 
sasul fusese etanş, iar închizătoare părea perfect închisă. 
Aspiră gramäjoarele de nisip cu portavacul, aşa cum aspirase 
băltoacele de apă în prima zi. 

Acum îi era sete tot timpul. Deja bidonul era aproape gol. 

Crezu că a început să simtă mirosul, sări în aer; în somn 
auzea ţipătul pescăruşilor. Putea să audă nisipul. 

Briza blindä spulbera duna înspre navă. În cabina lui încă 
mai era ordine, mulţumită portavac-ului, dar nisipul cucerise 


deja aproape tot restul navei. Dune mai mici pätrunseserä 
prin ecluzele sparte şi puseseră stäpinire pe ASN/29. Nisipul 
se strecura în filamente şi membrane prin găuri. Pătrunseseră 
şi într-unul din rezervoarele sparte. Shapiro avea faţa 
scofilcită şi descuamată. 


Aproape de amurgul celei de a treia zile se caţără din nou să 
vadă ce mai făcea Rand. Se gîndi la început să ia o seringă 
hipodermică, apoi renuntase. Era mai mult decit un simplu 
şoc; acum ştia asta. Rand era nebun. Cel mai bine era să 
moară repede. Şi se părea că exact asta avea să se Intimple. 

Shapiro era scofilcit. Rand era emaciat. Corpul îi era ca un 
bät uscat. Picioarele, înainte atît de umflate şi groase de 
muşchi de oţel erau slăbănoage si fleşcăite. Piele atirna pe 
ele precum nişte ciorapi largi care cad tot timpul. Era doar în 
chiloţi, iar culoarea lor roşie îl făcea să pară în mod absurd în 
costum de baie. Un început de barbă îi crescuse pe faţă 
umplîndu-i obrajii palizi şi bărbia. Barba avea culoarea 
nisipului plajei. Părul ce fusese de un castaniu clar se 
decolorase pînă aproape de blond. li atîrna peste frunte. Doar 
ochii sträpungind printre late cu o intensă strălucire albastră 
mai trăiau din plin. Ei fixau plaja. 

(Dunele, nenorocitele astea de DUNE) 

Implacabili. 

Atunci, Shapiro, îşi dădu seama că se va întîmpla ceva rău. 
Ceva cu adevărat rău. Văzu cum faţa lui Rand începe să se 
transforme într-o dună. Barba şi păru! li năpădiseră pielea. 

- Tu, spuse Shapiro, vei muri. Dacă nu vii înăuntru şi nu bei, 
vei muri. 

Rand nu spuse nimic. 

- Asta vrei de fapt? 

Nici un răspuns. Nu se auzea decit vuietul persistent al 
vîntului. Shapiro observă cum ridurile de pe gitul lui Rand sa 
umpleau cu nisip. 

- Singurul lucru pe care-l vreau, spuse Rand cu voce slabă şi 


îndepărtată ca şi suflarea vintului, sînt înregistrările de pe 
plajă. Se află în cabină mea. 

- Du-te dracului, spuse Shapiro furios. Ştii ce îmi doresc? 
Sper să vină o navă înainte să mori. Vreau să te văd strigînd 
şi urlînd cînd o să te ia de pe nenorocita asta de plajă. Sînt 
curios să ştiu: ce o să se întîmple atunci? 

- Plaja o să te ia şi pe tine, spuse Rand. Vocea îi era 
inexpresivă şi spartă, ca vintul şuierînd printr-o tigvă seacă, o 
tigvă uitată pe cîmpul de la recolta din octombrie. 

- Ascultă. Ascultă valurile. 

Rand îşi înalţă capul. Gura lui, pe jumătate deschisă, dădu la 
iveală limba. Era contractată ca un burete uscat. 

Shapiro auzi ceva. 

Auzi dunele. Cîntau melodii de duminică după-masă pe plaje, 
un pui de somn pe plaja fără vise. Somn lung, pace adincă. 
Tipetele plingärete ale pescăruşilor. Particulele schimbătoare 
şi lipsite de gînduri. Nisipurile mişcătoare. Auzi şi fu înglobat. 
Inghitit de dune. 

- Le-ai auzit şi tu, spuse Fland. 

Shapiro îşi vîri două degete în nas şi le scoase pline de sînge. 
Atunci închise ochii; gîndurile i se grupară încet şi stîngaci. 
Inima începu să-i bată cu putere. 

Aproape că sînt ca Rand. lisuse!... aproape m-au prins. 

Îşi deschise ochii şi văzu că Rand devenise o cochilie de 
scoică pe o plajă de nisip, adunind toate misterele ascunse 
din marea încă vie, fixînd dunele şi dunele şi dunele şi dunele. 

Nu mai vreau, suspină Shapiro. 

Oh, dar ascultă valurile, îi şopteau dunele. 

Cu toate că ştia că nu trebuie s-o facă, Shapiro asculta 
totuşi. 

Atunci, prudenta lui se topi. 

Gîndi: Dacă mă aşez, o să aud mai bine. 

Se aşeză lingă Rand, îşi încrucişa picioarele ca un indian 
Yaqui şi ascultă. 

Ascultă Beach Boys şi Beach Boys îi cîntară despre distracţii, 


distracţii, distracţii. Auzi cum cîntau despre fetele mereu bine 
dispuse de pe plajă. Auzi. 

Suspinul dogit al vintului, trecîndu-i nu prin urechi, ci prin 
canionul dintre lobul stîng şi lobul drept al creierului său, îl 
auzi suspinind undeva în întunericul măsurat numai de podul 
suspendat al lui corpus callosum, care stabilea legătură între 
gîndurile sale şi infinit. Nu-i era foame, nici sete, nici frig, nici 
frică. Asculta numai vocea venită de nicăieri. 


Şi vehiculul veni. 

Veni năpustindu-se din cer, propulsoarele lăsînd o dirä 
portocalie de la dreapta la stînga. Tunetul înconjură ţinutul 
vălurit si mai multe dune se prăbuşiseră ca un creier 
străbătut de un glonte. Tunetul îl surprinse pe Shapiro 
descoperit şi-l rostogoli de cîteva ori şi apoi îl aduse înapoi. 

Se ridică în picioare. 

- Nava! Strigă el. La dracu! Nava! Nava! Nava! 

Era o navă comercială care făcea curse regulate, murdară şi 
ruinată de cei cinci sute ori cinci mii de ani de cînd era în 
serviciul clanului. Plutea în aer, clätinindu-se puternic, 
derapînd. Căpitanul opri motoarele, transformînd nisipul în 
sticlă neagră. Shapiro se bucură. 

Rand se uită în jur ca un om trezit dintr-un somn adînc. 

- Spune-le să plece, Billy! 

- Tu nu înţelegi spuse Shapiro tirindu-se lîngă el şi agitindu-si 
pumnii în aer. O să te faci bine. 

Se îndreptă spre navă cu paşi mari si sältäreti ca un cangur 
fugind de un incendiu. 

Nisipul se ridică spre el. Shapiro îl lovi cu piciorul. La dracu 
cu tine, nisipule! Eu am lăsat o gagică la Hansonville. Nisipul 
n-a avut niciodată o gagică. Plaja n-a avut parte de distracţie 
niciodată. 

Trapa navei se deschise. Pasarela tisni afară ca o limbă. Un 
bărbat ieşi urmat de trei androizi identici şi de un tip prins 
într-un corset de fier, probabil era căpitanul. Oricum purta o 


beretă cu simbolul clanului pe ea. 

Unul din androizi întinse o vergea spre el. Shapiro o 
îndepărtă. Se lăsă să cadă la picioarele căpitanului şi-i 
imbrätisa proteza ce-i înlocuia picioarele pierdute. 

„Dunele... Rand.. fără apă... în viaţă... l-au hipnotizat... o 
lume care murmură... eu... mulţumesc lui Dumnezeu.” Un 
tentacul de oţel se încolăci în jurul lui Shapiro şi îl îndepărtă. 
Nisipul uscat scrisni sub el, ca şi cînd ar fi ris. 

- E în ordine, spuse căpitanul. Be-al shel! Eu! Eu! Pistolul! 

Androidul îl lăsă pe Shapiro să cadă şi se dădu înapoi, 
fixîndu-l confuz. 

- Am făcut atita drum pentru un nenorocit de Fed! Exclamă 
amar căpitanul. 

Shapiro plinse. Îl durea, dar nu capul, ci mai degrabă ficatul. 

- Dud! Dă-i Apa-pentru-el-care-plinge! 

Bărbatul care fusese primul, îi aruncă o sticlă ca un biberon. 
Shapiro o desfăcu şi supse cu lăcomie, împrăştiind apa rece şi 
limpede care i se scurse pe bărbie, în stropi care-i minjirä 
tunica, decolorată pînă ajunsese să capete nuanţa palidă a 
oaselor. Se înecă, vomă şi apoi bău din nou. 

Dud şi căpitanul îl urmăriră cu atenţie. Androizii îl fixau 
inexpresivi, în cele din urmă, Shapiro, se şterse la gură şi se 
aşeză. Se simţea bine şi rău în acelaşi timp. 

- Tu eşti Shapiro? Îl întrebă căpitanul. 

Shapiro dădu din cap. 

- Apartii clanului? 

- Nu. 

- Numărul ASN/29. 

- Echipajul? 

- Trei. Unul mort. Celălalt Rand - acolo. 

Le indică locul fără să se uite. i 

Pe fața căpitanului nu se citi nimic. Insă pe a lui Dud, da. 

- Plaja l-a luat, spuse Shapiro. Văzu privirile întrebătoare şi 
neîncrezătoare. Poate... şocul. Părea hipnotizat. Tot vorbea 
despre Beach Boys... nu contează, voi nu aveţi de unde să 


ştiţi. Nu a vrut să bea sau să mänince. E foarte rău. 

- Dud, ia unul dintre androizi si căraţi-l de aici. Clatină din 
cap. Cristoase, o navă Fed. Nici o posibilitate de salvare. 

Dud îl aprobă. Cîteva momente mai tirziu, se catärä pe panta 
dunei însoţit de un andi. Un andi semăna cu un surfer de 
douăzeci de ani şi care părea că face bani vinzind droguri în 
timpul plictisitoarelor pauze, dar mersul îl caracteriza mai 
bine decit tentaculele crescute din găurile braţelor. Mersul, 
comun tuturor androizilor, era lin, ondulat, semänind cu 
mersul aproape dureros al unui majordom englez suferind de 
hemoroizi. 

Se auzi un biziit de la pupitrul căpitanului. 

- Sînt aici. 

- Aici, Gomez, căpitane. A apărut o complicatie. Compscanul 
şi telemetria suprafeţei ne arată o suprafaţă foarte instabilă. 
Nu există nici un pat de rocă pe care să ne putem baza. Ne 
aflăm pe ceva mişcător şi în curînd s-ar putea să ne fie greu 
să mai räminem. Problema este că piriul nostru e pe cale să 
se destabilizeze. 

- Vreo recomandare? 

- Trebuie să plecăm. 

- Cînd? 

- În cinci minute. 

- Eşti un căcănar simpatic Gomez. 

Căpitanul apasă o tastă şi emițătorul se decupla. Shapiro îşi 
roti ochii. 

- Uite Rand, n-are importanţă. Totul e O.K. O să vă duc 
înapoi, spuse căpitanul. Eu nu sînt misiune de salvare, iar 
Federaţia o să plătească ceva pentru voi... nu că aţi valora 
prea mult. El e nebun, iar tu eşti un gainat de găină. 

- Nu... nu înţelegi. Tu. 

Ochii sireti şi galbeni ai căpitanului străluciră. 

- Ai ceva împotrivă? Întrebă. 

- Căpitane... uite... vă rog. 

- Dacă tot ai început, n-are rost să te opreşti tocmai aici. 


Spune-mi ce e şi unde e. O să iau 70-30 din bani pentru o 
operaţie de salvare. Nu poţi să oferi mai mult, ei! 

Solul începu să se ridice. Se ridica destul de vizibil. O sirenă 
începu să sune înfundat în interiorul navei. Comunicatorul de 
la pupitrul căpitanului prinse şi el viaţă. 

- Deci, strigă Shapiro, deci acum ţi-ai dat seama în ce ai 
intrat? Vrei să mai vorbeşti despre contrabandă? Trebuie să 
ieşim dracu de aici! 

- Gura frumosule, ori o să-l pun pe unul din gagii ăştia să te 
liniştească, spuse căpitanul. Vocea îi era liniştită, dar ochii i se 
schimbaseră. Deschise comunicatorul. 

- Căpitane, sîntem înclinați cu zece grade şi continuăm să ne 
aplecăm. Liftul coboară, dar are deja un unghi de înclinare. 
Incă mai avem timp, dar nu prea mult. Nava se va răsturna. 

- O s-o oprească suprastructurile. 

- Nu, domnule. Îmi cer iertare, dar n-o vor susţine. 

- Pregăteşte-te pentru decolare, Gomez. 

- Mulţumesc, domnule. 

Dud şi androidul se întorcea coborind panta unei dune. Rand 
nu era cu ei. Androidul mergea în continuare. Atunci, se 
petrecu un lucru ciudat. Androidul căzu şi se rostogoli. 
Căpitanul se încruntă. Acesta nu căzuse ca un android ci, s-ar 
fi putu spune, aproape ca un om. Era ca şi cum cineva ar fi 
răsturnat un manechin într-un magazin universal. Exact aşa 
căzuse. O bufnitură şi un nor fin de nisip se ridică în jurul lui. 

Dud se întoarse şi îngenunche lîngă el. Picioarele androidului 
se mişcau ca în vis. Cele 1,5 milioane de microcircuite răcite 
cu freon care îi formau mintea încă mai mergeau. Dar 
mişcările erau lente şi sacadate. Se opriră. Fumul începu să-i 
iasă prin pori şi tentaculele îi tremurară pe nisip. Era la fel de 
groaznic ca şi imaginea unui muribund. Un sunet înfundat 
ieşea din el: Graaaagggg! 

- E plin de nisip, sopti Shapiro. S-a convertit la religia celor 
din Beach Boys. 

Cäpitanul il privi neräbdätor. 


- Nu fi ridicol, omule. Chestiile astea pot umbla pe o furtună 
de nisip, fără să pătrundă vreun firicel înăuntrul lor. 

- Dar nu în lumea asta. 

Terenul se mişca din nou. Traderul era acum înclinat. Clar se 
auzea un geamăt surd ca şi cînd stilpii de susţinere ar fi 
suportat o greutate mult mai mare. 

- Lasă-l! ji strigă căpitanul lui Dud. Lasă-l! Lasă-l! Gee-Yat! 
Vino-la-mine-pentru-cry! 

Dud veni, lăsîndu-l pe android să meargă cu faţa în jos pe 
nisip. 

- Ce harababurä, mirii căpitanul. 

El şi Dud începură o discuţie susţinută integral într-un dialect 
pidgin, pe care Shapiro era în stare să-l înţeleagă doar pînă la 
un anumit punct. Dud îi spuse căpitanului că Rand refuzase să 
vină. Andi încercase să-l apuce, dar fără prea multă 
convingere. Încă de pe atunci, începuse să se mişte cu 
greutate şi nişte sunete ciudate se auziseră din el. De 
asemenea, începuse să recite o combinaţie între coordonatele 
unei hărţi cu exploatările miniere şi catalogul casetelor de 
muzică folk apartinind căpitanului. Atunci, Dud se dusese 
personal la Rand. Se luptase cu el. Căpitanul îi spuse că dacă 
Dud îi permisese unui om care stătuse trei zile în soare, să-l 
învingă, atunci ar fi cazul să-şi aleagă un alt Prim. 

Faţa lui Dud se întunecă de jenă, dar privirea lui gravă şi 
îngrijorată nu se schimbă. Îşi întoarse capul încet, arătînd 
patru semne adinci ce-i brăzdau obrazul. Acestea se vindecau 
încet. 

- El pistol mari indicii, spuse Dud. Puternic-pentru-cry. El- 
pistol pentru umby. 

- Umby-el pentru Cry? Căpitanul îl privi cu asprime. 

Dud dădu din cap. 

- Umby. Beyat-ea! Umby-pentru-cry. 

Shapiro îşi încordase mintea obosită şi inspäimintatä ca să 
înţeleagă cuvintele lor. Şi acum, umby. Înseamnă nebun. Este 
puternic, pentru numele lui Dumnezeu, Puternic pentru că e 


nebun. Are mari disponibilitäti, o mare forţă. Pentru că e 
nebun... 

Mari disponibilitäti... poate astea însemnau şi valuri mari. Nu 
mai era singur. Dar si disponibilitäti părea să fie cuvintul 
potrivit. 

Umby. 

Pämintul tresäri sub ei, iar nisipul se ridică acoperind cizmele 
lui Shapiro. Din spatele lor veni un ka-thud, ka-thud, ka-thud, 
dogit din deschizătura tubului. 

Lui Shapiro i se păru că era cel mai plăcut sunet pe care-l 
auzise vreodată în viaţă. 

Căpitanul se adinci în ginduri, un centaur straniu a cărui 
jumătate inferioară nu era un cal, ci o proteză şi foi metalice. 
Atunci îşi ridică privirea şi deschise comunicatorul. 

- Gomez, trimite-l pe Excellent Montoya jos cu o armă cu 
tranchilizante. 

- Inteles. 

Căpitanul se uita la Shapiro. 

- Acum, înainte de toate, am pierdut un android care 
valorează mai mult decit salariul tău pe următorii zece ani. Mi 
se rupe! Îl vreau pe gagiul tău. 

- Căpitane... Shapiro nu se putu opri să-şi lingă buzele. Ştia 
că era cel mai prost lucru pe care putea să-l facă. Nu voia să 
pară nebun, isteric, sau fricos şi se pare că, deja, căpitanul 
decisese că era toate trei la un loc. Ungindu-si buzele aşa 
dintr-o dată, nu putea decit să-i confirme impresia... dar nu 
putea să se abţină. Căpitane, nu vă pot impresiona destul de 
puternic, încît să vreţi să plecaţi de aici cît mai rapid pute... 

- Poţi cap de trîntor, spuse căpitanul, destul de prietenos. 

Un strigăt firav se ridică din vîrful dunei alăturate. 

- Nu mă atingeti! Nu vă apropiaţi! Lăsaţi-mă în pace! Toţi! 

- Mari indics arma uby, spuse Dud grav. 

- Ma-el, yeah-mon, îi răspunse căpitanul şi apoi se întoarse 
spre Shapiro. Chiar că e nebun bine, nu-i aşa? 

Shapiro se cutremură. Nu ştiţi. Nu mai... 


Nisipul se mişca din nou. Stilpii de susţinere gemeau mai 
puternic decît oricînd. Comunicatorul trosni. Vocea lui Gomez 
era subţire, uşor instabilă. 

- Trebuie să plecăm chiar acum, căpitane! 

- Bine. Un om maroniu ieşi din navă. Purta un pistol lung în 
mînă. Căpitanul i-l indică pe Rand. Ma-el. Pentru-cry! Poţi? 

Excellent Montoya, fără să pară deranjat de pămîntul 
înclinat, care de fapt, nici nu mai era pămînt, ci nisip 
transformat în sticlă (Shapiro observă crăpături largi care se 
ramificau pe suprafaţa lui), fără să fie deranjat de sunetele 
emise de stilpii de susţinere, sau de mişcările stranii ale 
androidului care părea că-şi sapă cu picioarele propria 
groapă, studie figura slabă a lui Rand. 

- Pot, spuse. 

- Arma! Arma pentru cry! Căpitanul scuipă într-o parte. 
„Împuşcă-l în nas, nu-mi pasă, spuse. Atita timp cît va trăi şi 
după ce plecăm de aici.” 

Excellent Montoya ridică pistolul. Aparent, gesturile erau 
două treimi intimplätoare şi o treime nepăsătoare, dar 
Shapiro, chiar şi în starea de panică în care se afla, observă 
felul în care capul lui Montoya se aplecă într-o parte ca pentru 
a se alinia pe direcţia ţevii. Ca mulţi din cei ce aparţineau 
clanului, arma era aproape o parte a lui, ca şi cum ar fi ochit 
cu propriul arătător. 

Se auzi un fooh! dogit în momentul în care el apăsă pe 
trăgaci şi încărcătura tranchilizantă zbură peste cîmp. 

O mînă tisni dintre dune şi o dobori. 

Era o mînă uriaşă, maronie, tremurătoare, făcută din nisip. 
Ea se ridicase în ciuda vintului si stinse strălucirea 
momentană a încărcăturii. Apoi, nisipul căzu la loc cu un 
thrrrrap înfundat. Nici urmă de mînă. Imposibil să crezi că se 
întîmplase cu adevărat. Dar toţi văzuseră. 

- Giddy-hump, spuse căpitanul pe un ton ca de conversaţie 
normală. 

Excellent Montoya căzu în genunchi. „Aldy-pot-pentru-Cry, 


LU 


bit-gat a venit! Văzut-hoh luat stomac-arma-pentru cry!... 

Indiferent, Shapiro îşi dădu seama că Montoya spunea o 
rugăciune în pidgin. Sus pe dună, Rand ţopăia în sus si în jos, 
agitindu-si pumnii în aer, strigindu-si triumful. 

O mînă. A fost o MINA. El a avut dreptate; e vie, vie, vie... 

- Indic! Se răsti căpitanul la Montoya. „Cannit! Arma!” 

Montoya tăcu. Ochii i se întoarseră spre figura surizătoare a 
lui Rand şi apoi se uită în altă parte. Expresia de pe faţă era 
de groază amestecată cu superstiție apropiată de cea 
medievală. 

- Bine spuse căpitanul. Ne ajunge. O las baltă. Plecăm. 

Intoarse două butoane ale pupitrului. Motorul ar fi trebuit să-l 
rotească astfel încît să-l aşeze cu faţa spre semnul intrării, nu 
porni; doar scînci şi scrisni. Căpitanul blestemă. Solul tremura 
din nou. 

- Căpitane! strigă Gomez, panicat. Căpitanul lovi un alt buton 
şi proteza mecanică începu să meargă cu spatele spre intrare. 

- Ghidează-mă, îi spuse lui Shapiro. N-am nici o nenorocită 
de oglindă retrovizoare. A fost o mînă, nu-i aşa? 

- Da. 

- Vreau să ies de aici, spuse căpitanul. Sînt mai bine de 
patruzeci de ani de cînd nu mai am partea de jos, dar acum 
chiar îmi vine să fac pe mine. 

Thrrap! Dintr-o dată, o dună se prăbuşi asupra pasajului. Nu 
era o dunä, ci o mînă. 

- La dracu! La dracu! Spuse căpitanul. Pe duna lui, Rand 
zburda şi striga. 

Atunci, carcasa metalică ce înlocuia partea de jos a 
căpitanului, începu să se rotească. Mini-tancul a cărui turelă 
era compusă din capul şi umerii căpitanului, începu să se 
mişte înapoi. 

- Ce...?! Proteza se blocă. Nisipul tisni printre ei. 

- Luaţi-mă de aici, urlă căpitanul la cei doi androizi care mai 
rămăseseră. Acum! CHIAR ACUM! 

Tentaculele lor se încolăciră în jurul roţilor protezei că să-l 


ridice, arăta ridicol ca un student gata să fie aruncat în sus cu 
o pătură de o bandă gälägioasä de băieţi apartinind aceluiaşi 
club. Deschide comunicatorul. 

- Gomez! Ultima secvenţă! Acum! Acum! 

Duna de dedesubtul pasajului se agită. Deveni o mînă. O 
mînă mare, maronie care începu să zgirie panta. 

Tipind, Shapiro se indepärtä de mînă. 

Blestemind, căpitanul era cărat departe de ea. 

Pasarela fu trasă. Mina căzu şi redeveni nisip. Trapa se 
închise. Nu mai era timp să-şi găsească un adăpost. Nu mai 
era timp pentru nimic de genul ăsta. Shapiro nimeri într-o 
poziţie periculoasă lîngă unul din pereţii despărțitori şi turtiti 
de acceleraţie. Inainte de a-şi pierde cunoştinţă, i se păru că 
putea să simtă nisipul apucînd nava cu un braţ maroniu şi 
musculos, incordindu-se şi încercînd să-i reţină. 

Apoi reuşiră s-o şteargă. 

Rand îi privi cum se îndepărtau. Stătea jos. După ce urma 
jeturilor dispăru de pe cer, îşi întoarse privirea spre 
nemărginirea liniştită a dunelor. 

- Am făcut rost de un vagon din '34 şi am zis că e din lemn, 
se adresează nisipului gol şi mişcător. Nu era foarte scump; 
era vechi, dar bun. 

Încet, gînditor, începu să-şi îndese nisip în gură. Inghiti... 
înghiţi... înghiţi. Curind stomacul lui era un butoiaş umflat şi 
nisipul începu să se stringä acoperindu-i picioarele. 


